'बालसाहित्यकार शान्तदास मानन्धर' म्युजिक भिडियो सार्वजनिक
रामबाबु सुवेदीले 'बालसाहित्यकार शान्तदास मानन्धर' बालगीतको भिडियो सार्वजनिक गरेका छन् ।  
शान्तदासले बालसाहित्यमा पुर्‍याएको योगदानको कदर र सम्मानभाव प्रस्तुतिसहित सुवेदीले भिडियो ल्याएका हुन् । कथानक अभिव्यक्ति र भावनृत्य शैलीमा निर्माण गरिएको गीतमा राराहिल मेमोरियल स्कुल कीर्तिपुरका विद्यार्थीहरूले नृत्य प्रस्तुत गरेका छन् | स्कुलमै आयोजित कार्यक्रममा उक्त गीतको भिडियो रिलिज गरिएको छ |
काठमाडौँ — रामबाबु सुवेदीले 'बालसाहित्यकार शान्तदास मानन्धर' बालगीतको भिडियो सार्वजनिक गरेका छन् । शान्तदासले बालसाहित्यमा पुर्‍याएको योगदानको कदर र सम्मानभाव प्रस्तुतिसहित सुवेदीले भिडियो ल्याएका हुन् । कथानक अभिव्यक्ति र भावनृत्य शैलीमा निर्माण गरिएको गीतमा राराहिल मेमोरियल स्कुल कीर्तिपुरका विद्यार्थीहरूले नृत्य प्रस्तुत गरेका छन् | स्कुलमै आयोजित कार्यक्रममा उक्त गीतको भिडियो रिलिज गरिएको छ |कार्यक्रममा नेपाल बालसाहित्य समाजका सल्लाहकार इन्दिरा दली, अध्यक्ष प्रमोद प्रधान, उपाध्यक्ष यादेवी ढकाल, महासचिव विजयराज आचार्यलगायत बालसाहित्यकारहरूको बाक्लो उपस्थिति थियो | अध्यक्ष प्रमोद प्रधानले गीतको माध्यमबाट शान्तदासलाई सम्झन पाउनु एकदमै गर्व रहेको बताए । गीतकार रामबाबु सुवेदीले शान्तदास मानन्धर सबैलाई बालसाहित्यमा डोर्‍याउने एक सबल पथप्रदर्शक भएको चर्चा गरे । आचार्य गोपालले निर्देशित भिडियोमा संगीत सुविन सेन्चुरीले भरेका छन् । सुप्रिम मल्लले स्वर दिएको गीतमा सृष्टीकला बज्राचार्यको कोरियोग्राफी रहेको छ | बालसाहित्यमा विगत पाँच दशकदेखि कलम चलाउँदै आएका सुवेदीका 'आइतबार बिहानै', 'मेरो गाउँ ज्यामिरे', 'आमाजस्ती गुरुमा' लगायत थुप्रै बालगीतहरु चर्चित छन् | उनी जीवनको ७७ वर्षमा पनि बालसाहित्य र बालगीत लेखनमा सक्रिय छन् । 